wickkiey/tamil-wikipedia-chunked huggingface dataset:
# கோவில்பட்டி தொடருந்து நிலையம்

## தொடர்வண்டி சேவை

இத்தொடர்வண்டி நிலையம் மதுரையிலிருந்து திருநெல்வேலி, தூத்துக்குடி, நாகர்கோவில், போன்ற தென்மாவட்டப் பகுதிகளை இணைக்கும் இருப்பு பாதையில் அமைந்துள்ளதால், அப்பகுதிகளுக்குச் செல்லும் பெரும்பாலான தொடர்வண்டிகள் இங்கு நின்று செல்கின்றன.  
அனைத்து வகை ரயில்களும் இங்கு நின்று செல்வதால், இத்தொடர்வண்டி நிலையம் மதுரை கோட்டத்தின் மிக முக்கிய தொடர்வண்டி நிலையங்களுள் ஒன்றாகக் கருதப்படுகிறது.
- தூத்துக்குடி
- திருநெல்வேலி
- நாகர்கோவில்
- கன்னியாகுமரி
- திருவனந்தபுரம்
- திருச்செந்தூர்
- புனலூர்
- கொல்லம்
- மதுரை
- திருச்சிராப்பள்ளி
- சென்னை எழும்பூர்
- ஹௌரா
- தாதர்
- மும்பை சத்திரபதி சிவாஜி மகாராஜ் முனையம்
- புரட்சித்தலைவர் டாக்டர் எம் . ஜி . இராமச்சந்திரன் மத்திய தொடருந்து நிலையம்
- கோயம்புத்தூர்
- மைசூர்
- பெங்களூர்
- டெல்லி
- ஈரோடு
- ஸ்ரீ மாதா வைஷ்ணோ தேவி - கத்ரா
- ஓகா
- குருவாயூர்
- கச்சேகுடா
போன்ற நாட்டின் பல பகுதிகளுக்கு கோவில்பட்டி தொடர்வண்டி நிலையத்திலிருந்து தொடர்வண்டி சேவை உள்ளது .
# சந்திரமௌலீசுவரர் கோவில்

**சந்திரமௌலீசுவரர் கோவில்** (*Chandramouleshwara Temple*) என்பது கர்நாடக மாநிலத்தின் ஹூப்ளியிலிருந்து 2 கி.மீ தூரத்திலுள்ள உன்கால் என்ற இடத்தில் அமைந்துள்ளது. இது, சிவனுக்கு அர்ப்பணிக்கப்பட்டுள்ள ஒரு இந்துக் கோவிலாகும்.  
கர்நாடகாவின் ஹூப்ளி-தார்வாடு தேசிய நெடுஞ்சாலையில் ஹூப்ளியின் புறநகரிலுள்ள உன்கால் என்ற இடத்தில் உள்ளது. (அநேகமாக வரலாற்று ரீதியாக இந்தப் பகுதிக்கு உனுக்கல்லு எனப் சாளுக்கியர்கள் 11 - 12 ஆம் நூற்றாண்டில் இந்தக் கோவிலைக் கட்டினர். இது பாதமி, அய்கொளெ மற்றும் பட்டடக்கல் கோயில்களின் வரிசையில் கட்டப்பட்டது. தேசிய முக்கியத்துவம் வாய்ந்த நினைவுச்சின்னமான இதை இந்தியத் தொல்லியல் ஆய்வகம் தனது பண்டைய நினைவுச்சின்னங்கள் மற்றும் தொல்பொருள் தளங்கள் சட்டத்தின் (1958) கீழ் பாதுகாக்கப்பட்ட நினைவுச்சின்னமாக தரப்படுத்தியுள்ளது.
# சந்திரமௌலீசுவரர் கோவில்

## பாதுகாப்பும் மறுசீரமைப்பும்

உன்கலில் உள்ள சந்திரமௌலீசுவர் கோயிலின் பாதுகாப்புக்கும் மறுசீரமைப்புக்கும் அவசர தேவை உள்ளது. கோயில் வளாகம் குழந்தைகள் மற்றும் இளைஞர்களுக்கான துடுப்பாட்ட மைதானமாக விளங்குகிறது. இது அரசாங்கத்தின் நகரமயமாக்கலுக்கு பலியாகிவிட்டது. கோயிலுக்கு கிட்டத்தட்ட முறையான சாலை வசதி இல்லை. கோயிலின் நான்கு பக்கங்களிலும் உள்ள அத்துமீறல்கள் வாகனத்தின் மூலம் செல்வதை கடினமாக்குகின்றன. சந்திரமௌலீசுவர் கோயிலை அடைய ஒருவர் வீடுகளையும் குறுகிய பாதைகளையும் கடக்க வேண்டும்.  
இந்தியத் தொல்லியல் ஆய்வகம் கோவில் வளாகத்தில் மிக நீண்ட காலத்திற்கு முன்பு ஒருசில பணிகளைத் தொடங்கியது. ஆக்கிரமிப்புகளைத் தடுக்க ஒரு சுவர் அமைக்கும் பணியைத் தொடங்கியது. ஆனால் இந்த வேலை முழுமையடையாமல் இருக்கிறது.
# சந்திரமௌலீசுவரர் கோவில்

## உன்கல் ஏரி

ஹுப்ளி-தார்வாட்டின் நீர் ஆதாரங்களில் ஒன்றான உன்கல் ஏரி ஒரு சுற்றுலா இடமாகும். உன்கல் ஏரியில் படகு வசதியும் உள்ளது.
# பனசங்கரி கோயில், அமர்கோல்

**பனசங்கரி கோயில்** ( *Banashankari Temple* ) தேவி பனசங்கரிக்கு அர்ப்பணிக்கப்பட்ட ஒரு பழங்காலக் கோயிலாகும். இக்கோயில் திராவிட பாணிக்குரிய கலை அம்சங்களுடன் திகழ்கிறது.
# பனசங்கரி கோயில், அமர்கோல்

## அமைவிடம்

அமர்கோல், கர்நாடகாவின் தார்வாடு-ஹூப்ளி இடையில் ஹூப்ளி நகர மையத்திலிருந்து சுமார் 9 கி.மீ. தொலைவில் நவநகரை ஒட்டி அமைந்துள்ளது. அமர்கோலில் உள்ள இக்கோயிலிருந்து உன்கால் ஏரியும் சந்திரமௌலீசுவரர் கோயிலும் அருகில் உள்ளது.
# பனசங்கரி கோயில், அமர்கோல்

## கோயில் அமைப்பு

கோயிலுக்கு அருகில் புகழ்பெற்ற சிற்பி ஜெகனாச்சாரியால் கட்டப்பட்ட சங்கரலிங்கர் கோயில் உள்ளது.  
13 ஆம் நூற்றாண்டின் முற்பகுதியில், கட்டப்பட்ட இக்கோயில் இந்துக் கோயில் கட்டிடக்கலை பாணியிலுள்ளது. செவ்வக வைர வடிவத்தைக் கொண்ட ஒரு சதுர அமைப்பில் கட்டப்பட்டுள்ளது. அருகிலுள்ள ஹங்கல் பிள்ளையார் கோயில், இட்டகி மகாதேவர் கோயில் போன்றவையும் இதே போன்ற அமைப்பைக் கொண்டுள்ளது. கோயிலில் இந்தியத் தொல்லியல் ஆய்வகம் மூலம் பாதுகாப்பு மற்றும் மறுசீரமைப்பு பணிகள் நடந்து வருகின்றன.
# குலிகோவோ யுத்தம்

**குலிக்கோவோ போர்** (*Battle of Kulikovo*) அல்லது **மமயேவோ படுகொலைகள்** என்பது மமை தலைமையிலான தங்க நாடோடிக் கூட்டத்தின் இராணுவத்திற்கும், மாஸ்கோவின் திமீத்ரி தன்சுக்கோய் தலைமையிலான பல்வேறு உருசிய சமத்தானங்களின் கூட்டமைப்புக்கும் இடையே நடந்த ஒரு போர் ஆகும். இப்போர் 1380 செப்டம்பர் 8 இல் தொன் ஆற்றுக்கு (தற்போதைய தூலா மாகாணம், உருசியா) அருகில் இருந்த குலிக்கோவோ என்ற இடத்தில் நடைபெற்றது. இந்தப் போரில் திமீத்ரி வெற்றி பெற்றார். இந்த வெற்றிக்குப் பிறகு அவர் *தான்சுகோய்,* 'தொன் ஆற்றினுடைய' என்று அறியப்பட்டார்.  
ருஸ் மீதான மங்கோலிய ஆதிக்கத்தை இந்த வெற்றியானது நீக்கவில்லை என்றபோதும் பல உருசிய வரலாற்று ஆசிரியர்கள் மங்கோலிய செல்வாக்கு குறையத் தொடங்கி மாஸ்கோவின் சக்தி அதிகரிக்க தொடங்கிய ஒரு திருப்புமுனையாக இந்த யுத்தத்தை கருதுகின்றனர். இந்த யுத்தத்தின் இறுதியாக மாஸ்கோ சுதந்திரமடைந்து நவீன உருசிய அரசு உருவாக்கப்பட்டது.
# குலிகோவோ யுத்தம்

### தொடர்புடைய போர்கள்

- மங்கோலியர்களின் கீவ ருஸ் மீதான படையெடுப்பு
# உக்ரா ஆற்றில் பெரிய நிலைப்பாடு

**உக்ரா ஆற்றில் பெரிய நிலைப்பாடு** என்பது பெரிய நாடோடிக் கூட்டத்தின் அகமத் கானின் படைகள் மற்றும் மஸ்கோவியின் பெரிய இளவரசரான மூன்றாம் இவானின் படைகளுக்கும் இடையில் உக்ரா ஆற்றின் கரையில் 1480 ஆம் ஆண்டு ஏற்பட்ட ஒரு நிலைப்பாடு ஆகும். தாதர்கள் சண்டையிடாமல் திரும்பிச் சென்றதன் காரணமாக இது முடிவுக்கு வந்தது. உருசிய வரலாற்றில் மாஸ்கோ மீதான தாதர்/மங்கோலிய ஆட்சியின் முடிவாக இது பார்க்கப்படுகிறது.
# உக்ரா ஆற்றில் பெரிய நிலைப்பாடு

## முடிவு

ஜனவரி 6 1481 ஆம் ஆண்டு சிபிர் கானரசின் ஓர் இளவரசனான இபக் கான் தலைமையிலான நோகை படையினருடன் ஏற்பட்ட மோதலில் அகமத் கான் கொல்லப்பட்டார். 1502 ஆம் ஆண்டு ஓர் அமைப்பாக இருந்த பெரிய நாடோடிக் கூட்டத்தை கிரிமியா அழித்தது. உருசியா மற்றும் கிரிமியாவுக்கு இடையில் இருந்த நாடு விலக்கப்பட்டது. இதன் காரணமாக தொடர்ச்சியான உருசிய-கிரிமிய போர்கள் 1784 ஆம் ஆண்டு வரை நடைபெற்றன.  
உருசியாவின் தேசிய வரலாற்றில் உக்ரா நிலைப்பாடானது உருசியா மீதான தாதர் நுகத்தடியின் முடிவாக கருதப்படுகிறது. நவீன வரலாற்று ஆசிரியர்கள் இந்நிகழ்வின் முக்கியத்துவத்தை சந்தேகிக்கின்றனர். உருசியாவின் படிப்படியான விரிவாக்கம் மற்றும் மங்கோலியப் பேரரசின் படிப்படியான வீழ்ச்சியில் ஒரு முக்கியமான பகுதியாக இந்நிகழ்வை காண்கின்றனர்.  
உருசிய-கிரிமிய கூட்டணியின் மிக முக்கியமான முடிவானது லித்துவேனியா மீதான இதன் தாக்கம் ஆகும். 1480-1515 ஆகிய காலகட்டத்தில் மஸ்கோவி (உருசியா) அதன் தொட்டிலான ஓகா-வோல்கா பகுதியிலிருந்து மேற்கே ஸ்மோலென்ஸ்க், தென்மேற்கே உக்ரா மற்றும் நோவ்கோரோட் ஹலோ-செவெர்ஸ்கி வரை விரிவடைந்தது.
# தோக்தமிசு-தைமூர் போர்

**தோக்தமிசு-தைமூர் போர்** என்பது 1386 ஆம் ஆண்டு முதல் 1395 ஆம் ஆண்டுவரை தங்க நாடோடிக் கூட்டத்தின் கானாகிய தோக்தமிசு மற்றும் தைமூரிய பேரரசை தோற்றுவித்த போர் பிரபு மற்றும் படையெடுப்பாளரான தைமூர் ஆகிய இருவருக்கும் இடையே நடைபெற்ற போர் ஆகும். இப்போர் காக்கேசிய மலைகள், துருக்கிஸ்தான் மற்றும் கிழக்கு ஐரோப்பாவின் பகுதிகளில் நடைபெற்றது. ஆரம்பகால உருசிய சமஸ்தானங்களின் மீதான மங்கோலிய சக்தி வீழ்ச்சி அடைவதில், இரு மங்கோலிய ஆட்சியாளர்களுக்கு இடையே நடைபெற்ற இந்த யுத்தமானது முக்கியப் பங்கு வகித்தது,
# தோக்தமிசு-தைமூர் போர்

## விளைவுகள்

தெரெக் ஆற்று யுத்தத்தில் மோசமான தோல்வியை சந்தித்த தோக்தமிசு பதவியிலிருந்து விலக்கப்பட்டார். எடிகு பதவிக்கு வந்தார். உக்ரைனிய புல்வெளிக்கு தோக்தமிசு தப்பியோடினார். லித்துவேனியாவின் பெரிய டியூக்கான வைடவுடசிடம் உதவி கோரினார். 1399 ஆம் ஆண்டு இருவரின் இணைந்த படைகளை போர்க்களத்தில் தைமூரின் 2 தளபதிகளான கான் தெமுர் குத்லுக் மற்றும் எடிகு ஆகியோர் நொறுக்கி வெற்றி பெற்றனர். 1406 ஆம் ஆண்டின் போது எடிகுவின் ஆட்களால் சைபீரியாவில் தோக்தமிசு கொல்லப்பட்டார். பதிலுக்கு 13 வருடங்களுக்குப் பிறகு தோக்தமிசின் மகன்களில் ஒருவர் எடிகுவை கொன்றார். தங்க நாடோடிக் கூட்டமானது இந்தப் போரில் இருந்து மீளவில்லை. பதினைந்தாம் நூற்றாண்டின் நடுப்பகுதியில் அது சிறிய கானரசுகளாக சிதறுண்டது. அக்கானரசுகள்: கசன் கானரசு, நோகை நாடோடிக் கூட்டம், காசிம் கானரசு, கிரிமிய கானரசு மற்றும் அஸ்ட்ரகான் கானரசு. இவ்வாறாக உருசியாவில் இருந்த தாதர்-மங்கோலிய சக்தியானது பலவீனப்படுத்தப்பட்டது. குருதி தேய்ந்த மங்கோலிய படையெடுப்பை நினைவுபடுத்தும் சொற்களான உருசியா மீதான 'தாதர் நுகத்தடி' ஆனது உக்ரா ஆற்றில் பெரிய நிலைப்பாடு மூலம் தீர்க்கமாக அதிர வைக்கப்பட்டது. தங்க நாடோடிக் கூட்டத்தின் எஞ்சியவை 1502 ஆம் ஆண்டு கிரிமிய கானரசால் அழிக்கப்பட்டன. தங்க நாடோடிக் கூட்டம் வீழ்ந்த பிறகு தோன்றிய கானரசுகள் 1550கள் முதல் ஆரம்பகால 17ஆம் நூற்றாண்டு வரை மஸ்கோவிய உருசியாவால் அதனுடன் இணைத்துக் கொள்ளப்பட்டன. உதுமானியப் பாதுகாப்பின் கீழ் 1783 ஆம் ஆண்டுவரை விரும்பிய கிரிமிய கானரசானது எஞ்சியிருந்தது. கசக் கானரசானது பத்தொன்பதாம் நூற்றாண்டின் நடுப்பகுதி வரை எஞ்சியிருந்தது. புகாரா கானரசு மற்றும் கிவா ஆகியவையும் பத்தொன்பதாம் நூற்றாண்டின் பிற்பகுதி வரை எஞ்சியிருந்தன.
# தோக்தமிசு-தைமூர் போர்

## ஆதாரங்கள்

-
-
-
-
# எட்வின் நிதி காங்க்ளின் பதக்கம்

**எட்வின் நிதி காங்க்ளின் பதக்கம்** (*Edwin Grant Conklin Medal*) உயிரியலாளர் எட்வின் காங்க்ளின் நினைவாக 1995ஆம் ஆண்டில் உயிரியலுக்கான மேம்பாட்டுக் குழுமம் சார்பில் நிறுவப்பட்டது. உயிரியலில் வளர்ச்சியில் தனித்துவமான மற்றும் நீடித்த ஆராய்ச்சிகளை மேற்கொண்ட சமூகத்தில் ஒரு உறுப்பினரை அங்கீகரிப்பதற்காக இந்த விருது ஆண்டுதோறும் வழங்கப்படுகிறது. இந்த விருதினைப் பெறுநர், இச்சமுதாய வருடாந்திரக் கூட்டத்தில் ஒரு சொற்பொழிவாற்றுவார். நினைவுத் தகடு ஒன்று இந்த விருதுடன் வழங்கப்படும்.
# எட்வின் நிதி காங்க்ளின் பதக்கம்

## விருது பெற்றவர்கள்

பின்வருபவர்கள் **எட்வின் நிதி காங்க்ளின் பதக்கத்தினை** வென்றுள்ளனர்  
- 1995 - ஜான் பிலிப் டிரின்காஸ் (யேல் பல்கலைக்கழகம்)
- 1996 - ஜான் டபிள்யூ. சாண்டர்ஸ், ஜூனியர் (அல்பானியில் உள்ள நியூயார்க் மாநில பல்கலைக்கழகம்)
- 1997 - எலிசபெத் டி. ஹே (ஹார்வர்ட் மருத்துவப் பள்ளி)
- 1998 - தாமஸ் சி. காஃப்மேன் (இந்தியானா பல்கலைக்கழகம்)
- 1999 - கிளெமென்ட் மார்க்கர்ட் (யேல் பல்கலைக்கழகம்)
- 2000 - சார்லஸ் பி. கிம்மல் (ஒரேகான் பல்கலைக்கழகம்)
- 2001 - ஜான் பி. குர்டன் (கேம்பிரிட்ஜ் பல்கலைக்கழகம்)
- 2002 - கெயில் ஆர். மார்ட்டின் (கலிபோர்னியா பல்கலைக்கழகம், சான் பிரான்சிஸ்கோ)
- 2003 - ஆலன் சி. ஸ்ப்ராட்லிங் (கார்னகி இன்ஸ்டிடியூஷன் ஆஃப் வாஷிங்டன், பால்டிமோர், எம்.டி)
- 2004 - மத்தேயு ஸ்காட் (ஸ்டான்போர்ட் பல்கலைக்கழகம்)
- 2005 - நிக்கோல் மார்தே லு டாரின் (கோலேஜ் டி பிரான்சில் ஹானோரேர் மற்றும் அகாடமி டெஸ் சயின்சஸ் டி எல் இன்ஸ்டிடட் டி பிரான்ஸின் செக்ராடேர் பெர்பெட்டுவேல்)
- 2006 - ட்ரூடி சுப்பாக் (பிரின்ஸ்டன் பல்கலைக்கழகம்)
- 2007 - ஜேனட் ரோசாண்ட் (நோய்வாய்ப்பட்ட குழந்தைகளுக்கான மருத்துவமனை, டொராண்டோ, கனடா)
- 2008 - எலிசபெத் ஜே. ராபர்ட்சன் (ஆக்ஸ்போர்டு பல்கலைக்கழகம், ஐக்கிய இராச்சியம்)
- 2009 - டேவிட் மார்க் கிங்ஸ்லி (ஸ்டான்போர்ட் பல்கலைக்கழகம்)
- 2010 - நோரியுகி சடோஹ் (ஒகினாவா அறிவியல் மற்றும் தொழில்நுட்ப நிறுவனம், ஜப்பான்)
- 2011 - ரூத் லெஹ்மன் (ஸ்கிர்பால் இன்ஸ்டிடியூட் ஆப் பயோமோலிகுலர் மெடிசின், NYU ஸ்கூல் ஆஃப் மெடிசின், ஹோவர்ட் ஹியூஸ் மருத்துவ நிறுவனம்)
- 2012 - கிளிஃபோர்ட் டேபின் (மரபியல் துறை, ஹார்வர்ட் மருத்துவ பள்ளி, பாஸ்டன், எம்.ஏ)
- 2013 - மரியான் ப்ரோன்னர் (கலிபோர்னியா தொழில்நுட்ப நிறுவனம்)
- 2014 - ரிச்சர்ட் ஹார்லேண்ட் (கலிபோர்னியா பல்கலைக்கழகம், பெர்க்லி)
- 2015 - மைக்கேல் எஸ். லெவின் (கலிபோர்னியா பல்கலைக்கழகம், பெர்க்லி / லூயிஸ் சிக்லர் நிறுவனம், பிரின்ஸ்டன்)
- 2016 - கேத்ரின் வி. ஆண்டர்சன் (ஸ்லோன் கேட்டரிங் நிறுவனம்)
- 2017 - பிலிப் எம். சொரியானோ (சினாய் மலையில் உள்ள இகான் ஸ்கூல் ஆஃப் மெடிசின்)
- 2018 - ராப் க்ரூம்லாஃப் (மருத்துவ ஆராய்ச்சிக்கான ஸ்டோவர்ஸ் நிறுவனம்)
- 2019 - எரிக் என். ஓல்சன் (டெக்சாஸ் பல்கலைக்கழக தென்மேற்கு மருத்துவ மையம்)
- 2020 - கிளாட் டெஸ்ப்லான் (நியூயார்க் பல்கலைக்கழகம்)
# பாடாங் செராய்

**பாடாங் செராய்** (மலாய்: *Padang Serai*; ஆங்கிலம்: *Padang Serai*; சீனம்: 巴东士乃) மலேசியா, கெடா மாநிலத்தில், கூலிம் மாவட்டத்தில் உள்ள ஒரு நகரம். பாடாங் செராய் நகரம் கோலா கெட்டில்; லூனாஸ் நகரங்களுக்கு இடையில் அமைந்து உள்ளது.  
இந்த நகரைச் சுற்றிலும் பல செம்பனைத் தோட்டங்கள் உள்ளன. அந்த வகையில் அதிகமான தமிழர்களும் பாடாங் செராய் சுற்றுப் பகுதிகளில் வாழ்கிறார்கள். 2018-ஆம் ஆண்டு வாக்காளர்கள் பதிவின்படி மலாய்க்காரர்கள் 59.05 விழுக்காடு; இந்தியர்கள் 20.74 விழுக்காடு; சீனர்கள் 19.8 விழுக்காடு. சீனர்களைக் காட்டிலும் தமிழர்கள் சற்று அதிகமாக உள்ளனர்.
# பாடாங் செராய்

## பாடாங் செராய் தமிழர்கள்

1890-ஆம் ஆண்டுகளில் ஆயிரக்கணக்கான தமிழர்கள் பாடாங் செராய்; கூலிம்; லூனாஸ் பகுதிகளில் இருந்த காபி, ரப்பர் தோட்டங்களில் வேலை செய்வதற்காகத் தமிழகத்தில் இருந்து அழைத்து வரப் பட்டார்கள். அவ்வாறு அழைத்து வரப்பட்டவர்களை ஒப்பந்தத் தொழிலாளர்கள் என்று அழைத்தார்கள்.  
அந்தக் காலக்கட்டத்தில் பாடாங் செராய் நகரத்தைச் சுற்றிலும் நிறைய ரப்பர் தோட்டங்கள் இருந்தன. 1990-ஆம் ஆண்டுகளில் பாடாங் செராய்; கூலிம் வட்டாரங்களில் தொழில்துறை மேம்பாடுகள் காணப்பட்டன.  
அவற்றின் காரணமாக பல ரப்பர் தோட்டங்கள் மூடப்பட்டன. அந்தத் தோட்டங்களில் வேலை செய்த தமிழர்களில் பெரும்பாலோர் பாடாங் செராய் புறநகர்ப் பகுதிகளில் குடியேறினார்கள். மலேசியாவில் அதிகமாகத் தமிழர்கள் வாழும் இடங்களில் பாடாங் செராய் நகரமும் ஒன்றாகும்.
# பாடாங் செராய்

## வளர்ச்சி வரலாறு

இந்த நகரம் 20-ஆம் நூற்றாண்டின் முற்பகுதியில் தோற்றுவிக்கப் பட்டது. இருப்பினும் 1910 - 1930-ஆம் ஆண்டுகளுக்கு இடையில் கெடா மாநிலம் பிரித்தானியர்களின் பாதுகாப்பில் இருந்த போது அங்குள்ள கடை வீடுகள் கட்டப்பட்டன.  
அந்தக் காலக் கட்டத்தில் சீனா; இந்தியா நாடுகளில் இருந்து குடியேறியவர்களும் உள்ளூர் மக்களில் பலரும் பிரித்தானிய நிறுவனங்களுக்குச் சொந்தமான ரப்பர் தோட்டங்களில் பணிபுரிந்தனர். அந்த வகையில் பாடாங் செராய் பகுதியில் மட்டும் நான்கு தமிழ்ப்பள்ளிகள் உள்ளன.
# பாடாங் செராய்

## பாடாங் செராய் தமிழ்ப்பள்ளிகள்

இந்தப் புள்ளிவிவரங்கள் மலேசியக் கல்வியமைச்சு ஜனவரி 2020-இல் வெளியிட்டவை. கெடா மாநிலத்தின் 9 மாவட்டங்களில் 60 தமிழ்ப்பள்ளிகள் உள்ளன. 7,518 மாணவர்கள் பயில்கிறார்கள்.
# பாடாங் செராய்

## பாடாங் செராய் தமிழ்ப்பள்ளிகள்

### ஹென்றிட்டா தோட்டத் தமிழ்ப்பள்ளி

ஹென்றிட்டா தோட்டத் தமிழ்ப்பள்ளி (*SJKT Ladang Henrietta*), பாடாங் செராய் பகுதியில் உள்ள தமிழ்ப்பள்ளியாகும். இந்தப் பள்ளியில் 296 மாணவர்கள் பயில்கிறார்கள்.  
ஹென்றிட்டா தோட்டத் தமிழ்ப்பள்ளியின் முன்னெடுப்பு வாசகம்:  
*தமிழர் மாற்றமும் ஏற்றமும் மாணவரிடம் இருந்து தொடங்கட்டும்! சிந்திப்போம், சுதாகரித்துக் கொள்வோம். தேவையான மாற்றங்கள் வரும் வரை செயலாற்றுவோம். இப்பொழுது இல்லை என்றால் எப்பொழுது? நாம் இல்லை என்றால் வேறு யார்? இதை உணர்ந்து, நம் முன் உள்ள சவால்களைக் கண்டெடுத்து, தீர்வுக்கு வழி காண்போம்!!*  
**ஹென்றிட்டா தோட்டத் தமிழ்ப்பள்ளியின் படங்கள்**
# பாடாங் செராய்

## பாடாங் செராய் தமிழ்ப்பள்ளிகள்

### புக்கிட் சிலாரோங் தோட்டத் தமிழ்ப்பள்ளி

புக்கிட் சிலாரோங் தோட்டத் தமிழ்ப்பள்ளி (*SJKT Ladang Bukit Selarong*), பாடாங் செராய் பகுதியில் உள்ள தமிழ்ப்பள்ளியாகும். இந்தப் பள்ளியில் 71 மாணவர்கள் பயில்கிறார்கள்.
# பாடாங் செராய்

## பாடாங் செராய் தமிழ்ப்பள்ளிகள்

### பாடாங் மேகா தோட்டத் தமிழ்ப்பள்ளி

அறிவே சக்தி துணை என்பது இந்தப் பள்ளியின் உறுதிமொழிச் சொல். பாடாங் மேகா தோட்டத் தமிழ்ப்பள்ளி (*SJKT Padang Meiha*) பாடாங் செராய் பகுதியில் உள்ள தமிழ்ப்பள்ளி. 115 மாணவர்கள் பயில்கிறார்கள். 17 ஆசிரியர்கள் பணியாற்றுகிறார்கள்.  
**பாடாங் மேகா தோட்டத் தமிழ்ப்பள்ளியின் படங்கள்**
# பாடாங் செராய்

## பாடாங் செராய் தமிழ்ப்பள்ளிகள்

### விக்டோரியா தோட்டத் தமிழ்ப்பள்ளி

விக்டோரியா தோட்டத் தமிழ்ப்பள்ளி (*SJKT Ladang Victoria*) பாடாங் செராய் பகுதியில் உள்ள தமிழ்ப்பள்ளி. 1947-ஆம் ஆண்டு உருவாக்கப்பட்ட பள்ளி. 176 மாணவர்கள் பயில்கிறார்கள். 1991-ஆம் ஆண்டில் புதிய கட்டடம் கட்டப்பட்டது.  
1994-ஆம் ஆண்டில் மாணவர்களின் எண்ணிக்கை அதிகரித்தால் இந்தப் பள்ளியின் தரம் ‘ஏ’ தகுதிக்கு உயர்த்தப் பட்டது. அப்போது அப்பள்ளியில் 12 வகுப்புகள் இருந்தன. 248 மாணவர்களும் 24 ஆசிரியர்களும் இருந்தார்கள்.  
**விக்டோரியா தோட்டத் தமிழ்ப்பள்ளியின் படங்கள்**
# பாடாங் செராய்

## பாடாங் செராய் நாடாளுமன்றத் தொகுதியின் தமிழர்கள்

பாடாங் செராய் நாடாளுமன்றத் தொகுதியை 2008-ஆம் ஆண்டில் இருந்து, கடந்த 13 ஆண்டுகளாகத் தமிழர்கள் தக்க வைத்துக் கொண்டு வருகின்றனர். இந்தத் தொகுதியில் மலாய்க்காரர்களும், சீனர்களும் அதிகமான வாக்காளர்களாக இருந்தாலும் மூன்று முறை தமிழர்களைத் தேர்ந்து எடுத்து மலேசிய நாடாளுமன்றத்திற்கு அனுப்பி வைத்து இருக்கிறார்கள்.  
மலேசிய நாடாளுமன்றத்தின் மக்களவையில் 2008-ஆம் ஆண்டில் இருந்து 2021-ஆம் ஆண்டு வரையில் பாடாங் செராய் நாடாளுமன்றத் தொகுதியைப் பிரதிநிதித்த தமிழர்கள்:  
| பாடாங் செராய் நாடாளுமன்ற உறுப்பினர்கள் |  |  |  |  |
| --- | --- | --- | --- | --- |
| 12-ஆவது நாடாளுமன்றத் தொடர் | 2008 – 2011 | கோபாலகிருஷ்ணன் நாகப்பன் | பி.கே.ஆர். |  |
| 2011–2013 | சுயேச்சை |  |  |  |
| 13-ஆவது நாடாளுமன்றத் தொடர் | 2013 – 2018 | ந. சுரேந்திரன் நாகராஜன் | பி.கே.ஆர். |  |
| 14-ஆவது நாடாளுமன்றத் தொடர் | 2018 – 16.11.2022 | கருப்பையா முத்துசாமி | பாக்காத்தான் ஹரப்பான் (பி.கே.ஆர்.) | } |
# ஒர்கான் ஆறு

**ஒர்கான் ஆறு** என்பது மங்கோலியாவில் உள்ள ஒரு ஆறு ஆகும்.  
ஒர்கான் என்பது பழைய துருக்கிய மொழி வார்த்தைகளின் இணைப்பு ஆகும். "ஒர்" என்றால் "நடு" என்றும் "கான்" என்றால் "அரசன்" என்றும் பொருள்.  
இந்த ஆறு கான்காய் மலைகளில் தோன்றுகிறது. ஒர்கான் ஆற்றுக்கு அருகில் உள்ள உலான் சுட்கலன் ஆறானது ஒரு நீர்வீழ்ச்சியை கொண்டுள்ளது. 10 மீட்டர் அகலம் மற்றும் 20 மீட்டர் உயரமுடைய இந்த நீர்வீழ்ச்சி பிரபலமான சுற்றுலா இடமாக உள்ளது.  
இதன் மொத்த நீளம் 1124 கிலோ மீட்டர் ஆகும். மங்கோலியாவில் உள்ள ஆறுகளில் மிக நீண்ட ஆறு இதுதான்.  
இதன் பள்ளத்தாக்கில் இரண்டு பண்டைய சிதிலங்கள் உள்ளன. ஒன்று உய்குர் ராஜ்ஜியத்தின் பண்டைய தலைநகரமான கர் பால்கஸ் மற்றும் மங்கோலியப் பேரரசின் பண்டைய தலைநகரமான கரகோரம்.  
இந்த ஆற்றில் கெண்டை, உக்கோ டெய்மன் மற்றும் கெளிறு ஆகிய மீன் வகைகள் காணப்படுகின்றன.  
ஒர்கான் பள்ளத்தாக்கை ஐக்கிய நாடுகள் கல்வி, அறிவியல், பண்பாட்டு நிறுவனம் உலக பாரம்பரியக் களமாக பட்டியலிட்டுள்ளது  
H. Barthel, *Mongolei-Land zwischen Taiga und Wüste*, Gotha 1990, p.&nbsp;34f
# அவந்திபோரா

**அவந்திபோரா** (*Awantipora*) அல்லது **அவந்திபூர்** அல்லது **அவாந்திபூர்**, காஷ்மீரியில் ஊந்த்பூர் எனவும் அழைக்கப்படும் இது, இந்தியாவின் ஒன்றியப் பிரதேசமான ஜம்மு-காஷ்மீரின் புல்வாமா மாவட்டத்தில் ஜீலம் ஆற்றங்கரையிலுள்ள ஒரு நகரமாகும். இது ஸ்ரீநகர் ஜம்மு தேசிய நெடுஞ்சாலையில் (இப்போது தேசிய நெடுஞ்சாலை 44 என அழைக்கப்படுகிறது) ஸ்ரீநகருக்கு தெற்கிலும், அனந்தநாக்கின் வடக்கிலும் உள்ளது. அவந்திபோராவுக்கு காஷ்மீர் மன்னர் அவந்திவர்மனின் பெயரிடப்பட்டது. மேலும் அவர் கட்டிய 9 ஆம் நூற்றாண்டைச் சேர்ந்த இரண்டு இந்துக் கோவில்களின் இடிபாடுகள் இன்றும் உள்ளன.  
அவந்திபோரா வட்டமானது புல்வாமா மாவட்டத்தின் துணைப்பிரிவாகும். இது காஷ்மீரிலிருந்து 30 கி.மீ. தொலைவில் அமைந்துள்ளது.
# அவந்திபோரா

## வரலாறு

உத்பால வம்சத்தின் முதல் மன்னராக இருந்த அவந்திவர்மனால் இந்த நகரம் நிறுவப்பட்டது என்றும் அவன் கி.பி 855 முதல் 883 வரை காஷ்மீரை ஆண்டதாகவும் கூறப்படுகிறது. அவந்திவர்மன் அவந்திபோராவில் விஷ்ணுவுக்கு அர்ப்பணிக்கப்பட்ட "அவந்திசுவாமி கோயில் " என்று அழைக்கப்படும் ஒரு இந்துக் கோவிலைக் கட்டினான். தான் அரசனாவதற்கு முன்பு அவந்திபோராவில் "அவந்தீசுவரர்" என்று அழைக்கப்படும் இரண்டாவது இந்து ஆலயத்தை சிவனுக்கு அர்ப்பணித்தார். இரண்டு கோயில்களும் விசாலமான செவ்வக நடைபாதை முற்றங்களில் கட்டப்பட்டன. அவை பிற்காலத்தில் அழிவைச் சந்தித்தன. 20 ஆம் நூற்றாண்டின் முற்பகுதியில் தொல்லியல் ஆய்வாளர் தயாராம் சகானி என்பவரால் இது கண்டுபிடிக்கப்பட்டது. அவந்திசுவாமி கோயில் 33 ° 55′24 ″ வடக்கிலும் 75 ° 00′46 ″ கிழக்காகவும், அவந்தீசிவரர் கோயில் 33 ° 55′41 ″ வடக்கிலும் 75 ° 00′16 ″ கிழக்கிலும் அமைந்துள்ளது. அவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.
# அவந்திபோரா

## புள்ளிவிவரங்கள்

2001 இந்திய மக்கள்தொகை கணக்கெடுப்புப்படி, அவந்திபோராவில் 6,250 என்ற அளவில் மக்கள் தொகை இருந்தது. இதில் ஆண்களில் 54% பேரும் பெண்களில் 46%எனவும் உள்ளனர். 2011 மக்கள் தொகை கணக்கெடுப்பின்படி, அவந்திபோராவின் சராசரி கல்வியறிவு விகிதம் 84.38% ஆகும். இது தேசிய சராசரியான 74% ஐ விட அதிகமாகும். ஆண்களின் கல்வியறிவு 91.84% ஆகவும், பெண் கல்வியறிவு 82.55% ஆகவும் 9% மக்கள் தொகையில் 6 வயதுக்குட்பட்டவர்கள்.  
- அவந்திப்பூர் விமானப்படைத் தளம் அவந்திபோராவுக்கு அருகிலுள்ள மலாங்போராவில் புல்வாமாவிற்கு 5 கி.மீ. தொலைவில் அமைந்துள்ளது.  
- லர்கிபோரா கிராமத்தில் ஆக்சிஸ் வங்கியின் ஒரு கிளை உள்ளது.
# எல்லை (கணிதம்)

கணிதத்தில் **எல்லை** (*limit*) என்பது ஒரு சார்பு அல்லது தொடர்வரிசையில், சார்பின் உள்ளீடு அல்லது தொடர்வரிசையின் சுட்டெண்ணானது ஒரு குறிப்பிட்ட மதிப்பை அணுகும்போது அச்சார்பு அல்லது தொடர்வரிசை அணுகும் மதிப்பைக் குறிக்கிறது. நுண்கணிதம் மற்றும் பகுவியலில் எல்லைகள் முக்கியமானவை. மேலும் தொடர்ச்சியான சார்பு, வகையிடல் மற்றும் தொகையீடு ஆகியவற்றை வரையறுப்பதற்கும் எல்லைகள் பயன்படுத்தப்படுகின்றன.  
பொதுவாக சார்பின் எல்லை கீழுள்ளவாறு குறிக்கப்படுகிறது:
:<math> \lim_{x \to c} f(x) = L,</math>
இது, மாறியின் மதிப்பானது ஐ நெருங்கும்போது சார்பு சார்பின் மதிப்பு = " என வாசிக்கப்படுகிறது.  
உண்மையில் மாறியின் மதிப்பானது ஐ நெருங்கும்போது சார்பு ஆனது " ஐ நோக்கி நெருங்குவதால் சில சமயங்களில் சார்பின் எல்லை வலப்பக்க அம்புக்குறிகொண்டும் குறிக்கப்படுகிறது:
:<math>f(x) \to L \text{ as } x \to c</math>  
இது, மாறியின் மதிப்பானது ஐ நெருங்கும்போது சார்பு சார்பின் மதிப்பு " ஐ நெருங்குகிறது என வாசிக்கப்படுகிறது.
# எல்லை (கணிதம்)

## சார்பின் எல்லை

ஒரு மெய்மதிப்புச் சார்பு மற்றும் ஒரு மெய்யெண் எனில்,
:<math> \lim_{x \to c}f(x) = L </math>  
ஐத் தேவையான அளவு க்கு மிகஅருகில் நெருங்கினால், இன் மதிப்பு தேவையான அளவு க்கு மிகஅருகாமையில் நெருங்கும் என்பது இதன் பொருளாகும்.
" இன் மதிப்பு ஐ நெருங்கும்போது இன் எல்லைமதிப்பு " என இவ்வரையறை வாசிக்கப்படும்.  
1821 இல் அகுஸ்டின்-லூயி கோசியும் அவரைத் தொடர்ந்து கார்ல் வியர்ஸ்ட்ராசும் ஒரு சார்பின் எல்லைக்கான வரையறையை (எல்லையின் (ε, δ) வரையறை) ஏதேனுமொரு சிறிய நேர்ம எண்ணைக் குறிக்க ஐப் பயன்படுத்தி முறைப்படுத்தினர்.  
| 1.900 | 1.990 | 1.999 | வரையறுக்கப்படாதது | 2.001 | 2.010 | 2.100 | } |
| --- | --- | --- | --- | --- | --- | --- | --- |  
இந்த அட்டவணையிலிருந்து இன் மதிப்பு க்கு அருகாமையில் நெருங்க நெருங்க இன் மதிப்பு க்கு அருகே நெருங்குவதைக் காணலாம். அதாவது,
:<math> \lim_{x \to 1} \frac{x^2-1}{x-1} = 2. </math>  
இயற்கணிதமுறையிலும் இதனைக் காணலாம்:
:<math display="inline">\frac{x^2-1}{x-1} = \frac{(x+1)(x-1)}{x-1} = x+1</math>  
சார்பானது = 1 புள்ளியில் தொடர்ச்சியானது. எனவே = 1 என உள்ளிட,
:<math>\lim_{x \to 1} \frac{x^2-1}{x-1} = 1+1 = 2.</math>  
முடிவுறு மதிப்புகளில் மட்டுமன்றி முடிவுறா மதிப்புகளிலும் சார்புகளுக்கு எல்லை மதிப்புகள் உண்டு.  
எடுத்துக்காட்டு:
:<math>f(x) = \frac{2x-1}{x}</math>  
- *f*(100) = 1.9900
- *f*(1000) = 1.9990
- *f*(10000) = 1.9999  
இன் மதிப்பு மிகமிக அதிகமாகும்போது இன் மதிப்பு 2 ஐ நெருங்குகிறது. தேவையான அளவு இன் மதிப்பைப் பெரிதாக்குவதன் மூலம் இன் மதிப்பை 2 க்கு மிகவருகில் வரவைக்கலாம். எனவே இன் மதிப்பு முடிவிலியை நெருங்கும்போது இச்சார்பின் எல்லை 2 ஆகும். அதாவது,  
:<math> \lim_{x \to \infty} \frac{2x-1}{x} = 2. </math>
# எல்லை (கணிதம்)

## தொடர்வரிசையின் எல்லை

1.79, 1.799, 1.7999,&nbsp;… என்ற தொடர்வரிசையிலுள்ள எண்கள் 1.8 ஐ நெருங்குவதைக் காணலாம்.  
என்பது மெய்யெண்களில் அமைந்த ஒரு தொடர்வரிசை எனில்:  
:ஒவ்வொரு மெய்யெண் எனும் ஒவ்வொரு மெய்யெண்ணுக்கும்,
|*a*<sub>*n*</sub> − *L*}} < *ε* (அனைத்து க்கும்) என்றவாறு ஒரு இயல் எண் இருந்தால், இருந்தால் மட்டுமே:  
:<math> \lim_{n \to \infty} a_n = L </math> ஆகும் (இத்தொடர்வரிசையின் எல்லை ).  
:இவ்வரையறையானது, "*n* இன் மதிப்பு முடிவிலியை நெருங்கும்போது *a<sub>n</sub>* தொடர்வரிசையின் எல்லை மதிப்பு *L*" என வாசிக்கப்படுகிறது.  
அனைத்து தொடர்வரிசைகளுக்கும் எல்லை இருக்காது. எல்லை மதிப்புகொண்ட தொடர்வரிசைகள் *ஒருங்கும் தொடர்வரிசைகள்* என்றும் எல்லை மதிப்புகளற்ற தொடர்வரிசைகள் *விரி தொடர்வரிசைகள்* என்றும் அழைக்கப்படுகின்றன. ஒவ்வொரு ஒருங்கு தொடர்வரிசைக்கும் ஒரேயொரு எல்லை மதிப்பு மட்டுமே இருக்கும்.
# ரெடி விருது

**ரெடி விருது** (*Redi Award*) என்பது நச்சுயியலில் குறிப்பிடத்தக்கப் பங்களிப்புகளைச் செய்த விஞ்ஞானிகளுக்கு வழங்கப்படும் பன்னாட்டு அறிவியல் விருது ஆகும். இந்த அறிவியல் ஆய்வுகள் நஞ்சு மற்றும் நச்சுப் பொருள் குறித்து அமையலாம். இந்த விருதினை பன்னாட்டு நச்சுயியல் சங்கம் வழங்குகிறது.
# ரெடி விருது

## தோற்றம்

1664இல் ஒரு இத்தாலிய பல்துறையாளர் பிரான்செஸ்கோ ரெடி *எழுதிய ஒஸ்ஸெர்ஸியோனி இன்டர்னோ அலே* வைப்பர் (விரியன் பாம்புகள் பற்றிய அவதானிப்புகள்) நச்சுயியல் ஆராய்ச்சியின் தொடக்கத்தின் ஒரு மைல்கல்லாகக் கருதப்படுகிறது. ரேடி பாம்புக்கடி மற்றும் விரியன் பாம்பின் விடம் குறித்து அறிவியல் அடிப்படையில் தெளிவாய்ப் புரிந்துகொண்ட முதல் அறிவியல் அறிஞர் ஆவார். இவர் விரியன் பாம்பின் விடமானது விசப் பல்லின் வழியாக வருகிறது என்றும், எல்லோரும் நம்பிக்கொண்டிருந்த பித்தப்பையிலிருந்து இல்லை என நிறுவினார். மேலும் விழுங்கும்போது இது விஷமல்ல என்றும் இரத்த ஓட்டத்தில் நுழையும் போது மட்டுமே பாம்பின் விடம் விளைவுகளை ஏற்படுத்துவதாகத் தெரிவித்தார். காயத்திற்கு முன் இறுக்கமான தசைநார் மூலம் இரத்தத்தில் உள்ள விஷ நடவடிக்கையை மெதுவாக்கும் வாய்ப்பை இவர் நிரூபித்தார். இந்த செயல் நச்சுயியலின் அடித்தளமாகக் குறிப்பிடப்படுகிறது. நச்சுயியலின் முன்னோடிகளை கெளரவிக்கும் பொருட்டு நச்சுயியலில் ஆராய்ச்சி விஞ்ஞானிகளை அங்கீகாரம் செய்யும் பொருட்டு பன்னாட்டு நச்சுயியல் சங்கம் 1967இல் ரெடி விருதை நிறுவியது*.*
# ரெடி விருது

## விருதின் தன்மை

நச்சுயியல் துறையில் சிறப்பான பங்களிப்புகளைச் செய்த விஞ்ஞானிகள் அல்லது மருத்துவர்களுக்கு ரெடி விருதுகள் வழங்கப்படுகிறது. ஒவ்வொரு மூன்று வருடங்களுக்கும் ஒரு தடவை நடைபெறும் சங்கத்தின் உலக காங்கிரசின் போது இந்த விருது வழங்கப்படுகிறது. இது நச்சுயியலாளர்களுக்கு சமுதாயத்தால் வழங்கப்படும் மிக உயர்ந்த விருது மதிப்புமிக்க விருதாகும். விருதுக்கான தேர்வு *டாக்ஸிகனின்* (ஆய்விதழ்) ஆசிரியர் (பன்னாட்டு நச்சுயியலின் அதிகாரப்பூர்வ ஆய்விதழ்) தலைமையிலான ரெடி விருதுக் குழுவால் செய்யப்படுகிறது. இதில் முன்னாள் இந்நாள் நிர்வாகக்குழுவினர் கலந்து கொள்வதால் உலக காங்கிரசில் மட்டுமே விருதாளர்கள் பெயர் அறிவிக்கப்படுகிறது. பெறுநர் பின்னர் தனது சொந்த விருப்பத்தில் சொற்பொழிவை ”ரெடி சொற்பொழிவு” வழங்க அழைக்கப்படுகிறார். இந்த விருது, விருது பெற்றவரின் தகுதிகளை விவரிக்கும் மேற்கோள் மற்றும் கூட்டத்தில் கலந்துகொள்வதற்கான நிதி உதவியினை சங்கமே வழங்குகிறது.
# ரெடி விருது

## விருது பெற்றவர்கள்

ஆதாரம்: நச்சுயியல் பற்றிய பன்னாட்டு சங்கம்
- 1967 - பின்ட்லே ஈ. ரஸ்ஸல் (அமெரிக்கா)  
- 1970 - பால் போக்கெட் (பிரான்சு)  
- 1974 - ஆண்ட்ரே டி வ்ரீஸ் (தென்னாப்பிரிக்கா)  
- 1976 - சென்-யுவான் லீ (தைவான்)  
- 1979 - ஹக் அலிஸ்டர் ரீட் (ஐக்கிய இராச்சியம்)  
- 1982 - நோபுவோ தமியா (ஜப்பான்)  
- 1982 - பிலிப் ரோசன்பெர்க் (அமெரிக்கா)  
- 1985 - ஷெர்மன் ஏ மிண்டன் (அமெரிக்கா)  
- 1988- பால் ஏ கிறிஸ்டென்சன் (தென்னாப்பிரிக்கா)  
- 1991 - எர்ன்ஸ்ட் ஹேபர்மேன் (ஜெர்மனி)  
- 1994 - எலாசர் கோச்வா (இசுரேல்)  
- 1997 - எவர்ட் கார்ல்சன் (சுவீடன்)  
- 2000 - ஆலன் ஹார்வி (ஐக்கிய இராச்சியம்)  
- 2000 - ஆண்ட்ரே மெனஸ் (பிரான்சு)  
- 2003 - பால்டோமெரோ ஆலிவேரா (அமெரிக்கா)  
- 2006 - லூரிவல் போசானி (மெக்சிக்கோ)  
- 2009 - சிசரே மாண்டெக்குக்கோ (இத்தாலி)  
- 2012 - டேவிட் எ வாரல் (ஐக்கிய இராச்சியம்)  
- 2015 - ஜோஸ் மரியா குட்டரெஸ் குட்டரெஸ் (கோஸ்டாரிகா)  
- 2017 - மைக்கேல் லாஸ்டுன்ஸ்கி (பிரான்சு)  
- 2017 - டீட்ரிச் மெப்ஸ் (ஜெர்மனி)
# அவந்திவர்மன்

**அவந்திவர்மன்** ( *Avantivarman* ) என்பவன் உத்பால வம்சத்தை நிறுவிய ஒரு மன்னன். பொது ஊழி 855 முதல் 883 வரை காஷ்மீரை ஆண்ட இவன் அவந்திசுவாமி கோவிலைக் கட்டினான். ஐன்-இ-அக்பரியின் கூற்றுப்படி, அவந்திவர்மன் காஷ்மீரின் சாமர் ஆட்சியாளர்.
# அவந்திவர்மன்

## ஆட்சிக் காலம்

அவந்தி வர்மன் கார்கோடப் பேரரசை வீழ்த்தி அதன் சிம்மாசனத்தின் கட்டுப்பாட்டைக் கைப்பற்றிய ஐந்து சகோதரர்களில் ஒருவரான உத்பாலபிதன் என்பவனின் பேரனாவான். உத்பாலனின் அமைச்சர் சூராவால் வளர்க்கப்பட்ட அவந்தி வர்மன் காஷ்மீரின் அரியணையில் ஏறி, உத்பால வம்சத்தை நிறுவி, கார்கோடர்களின் ஆட்சியை முடிவுக்குக் கொண்டுவந்தான். அவந்தி வர்மன் ஒரு பொறியாளரும் கட்டிடக் கலைஞருமான சுய்யா என்பவரை தனது பிரதமராக நியமித்தான். இவனது நாற்பதாண்டு ஆட்சிக்காலத்தில் ஏராளமான உள்நாட்டுப் போர்களை சந்தித்ததால் பொருளாதாரத்தை மீட்டெடுக்க முடியாமல் நாடு மோசமாக பாதிக்கப்பட்டது. ஜுலம் ஆறின் வறட்சி காரணமாக சுய்யா அதன் போக்கை திசை திருப்பினார்.
# அவந்திவர்மன்

## கலையும் கட்டிடக்கலையும்

அவந்தி வர்மன் கலைகளின் புரவலராக இருந்தான். இவனது காலத்தில் "*துவன்யலோகா*" என்ற மிகவும் குறிப்பிடத்தக்க நூலின் ஆசிரியரும் அறிஞருமான அனந்தவர்தனன் என்பவர் இருந்தார். மேலும், இவன், அவந்திபூர் மற்றும் சுய்யாபூர் நகரங்களை நிறுவினான். இதற்கு தனது பிரதமர் சுய்யாவின் பெயரிடப்பட்டது. அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திவர்மனின் ஆட்சி காஷ்மீரில் சமசுகிருத கற்றலின் குறிப்பிடத்தக்க போட்டியைக் கண்டது. பேரழிவு தரும் வெள்ளத்திலிருந்து தனது இராச்சியத்தை காப்பாற்ற விட்டாஸ்டா ஆற்றில் ஒரு அணையைக் கட்டினான்.  
இவனது ஆட்சிக் காலத்தில் எழுதப்பட்ட குறிப்பிடத்தக்க புத்தகங்களில் இரத்னாகரர் என்பவர் எழுதிய "*ஹரவியஜா* " என்ற நூலும், ஆனந்தவர்தனன் என்பவர் எழுதிய "*துவன்யலோகா*" ஆகியவை அடங்கும்.
# அவந்திவர்மன்

## இறப்பு

அவந்திவர்மன் பொ.ச. 883-ல் இறந்தான். இவனது மரணம் இவனது சந்ததியினரிடையே மற்றொரு உள்நாட்டுப் போரைத் தொடர்ந்தது. பொ.ச. 885இல் சங்கரவர்மன் அரியணையை இறுதியாக கைப்பற்றினான் அவன் பொ.ச. 902 வரை காஷ்மீரை ஆட்சி செய்தான்.
# குலாம் முகமது சாதிக்

**குலாம் முகமது சாதிக்** (*Ghulam Mohammed Sadiq*) ஓர் இந்திய அரசியல்வாதியாவார்.1964 ஆம் ஆண்டு முதல் 1965 ஆம் ஆண்டு வரை சம்மு-காசுமீர் மாநிலத்தின் பிரதமராக பணியாற்றினார். பின்னர் இந்த பதவி முதலமைச்சராக மறுபெயரிடப்பட்டது. தொடர்ந்து 1971 ஆம் ஆண்டு இறக்கும் வரை குலாம் முகமது சாதிக் முதல்வராகப் பதவியைத் தொடர்ந்தார்.
# குலாம் முகமது சாதிக்

## கல்வி மற்றும் தொழில்

லாகூரில் உள்ள இசுலாமியா கல்லூரி மற்றும் அலிகார் முசுலிம் பல்கலைக்கழகத்தில் படித்து பட்டம் பெற்றார். 1947 ஆம் ஆண்டு முதல் 1953 ஆம் ஆண்டு வரை சேக் அப்துல்லாவின் முதல் அமைச்சரவையில் பணியாற்றினார். 1957 ஆம் ஆண்டு முதல் 1961 ஆம் ஆண்டு வரை தேசிய மாநாட்டுக் கட்சியின் தலைவராக இருந்தார், அதன் பிறகு இந்திய தேசிய காங்கிரசு கட்சியில் சேர்ந்தார்.1964 ஆம் ஆண்டு சம்மு-காசுமீர் மாநிலத்தின் பிரதமராக தேர்ந்தெடுக்கப்பட்டார்.  
1965 ஆம் ஆண்டு சம்மு காசுமீர் மாநிலத்தின் அரசியலமைப்பு திருத்தப்பட்டபோது அப்போதைய காங்கிரசு அரசாங்கம் குலாம் முகமது சாதிக்கை மாநிலத்தின் முதல் முதலமைச்சராகத் தேர்ந்தெடுத்தது. மேலும் பிரதமரின் பதவியும் முதலமைச்சர் பதவியாக மாற்றப்பட்டது.  
1971 ஆம் ஆண்டு டிசம்பர் மாதம் 12 ஆம் நாள் மாரடைப்பு ஏற்பட்டதைத் தொடர்ந்து அலுவலகத்தில் பணியில் இருந்தபோதே சாதிக் காலமானார்.
# அவந்திசுவாமி கோயில்

**அவந்திசுவாமி கோயில்** ( *Avantiswami Temple )* என்பது இந்திய மாநிலமான ஜம்மு-காஷ்மீரில் அவந்திபோராவில் அமைந்துள்ள ஒரு இந்துக் கோவில் கோவிலாகும். இங்கு சிவ பெருமானுக்கும், விஷ்ணுவுக்கும் என தலா இரண்டு கோயில்கள் இருந்தன. பொது ஊழி 9 ஆம் நூற்றாண்டில் ஜீலம் ஆற்றங்கரையில் உத்பால வம்சத்தின் மன்னன் அவந்திவர்மனால் இந்த கோயில்கள் கட்டப்பட்டன. கோயில்கள் பூகம்பங்களால் அழிக்கப்பட்டன. தற்போது இந்த இடத்தை இந்தியத் தொல்லியல் ஆய்வு நிறுவனம் பராமரிக்கிறது.
# அவந்திசுவாமி கோயில்

## வரலாறு

அழகியலாக கட்டப்பட்ட இக்கோயில் கி.பி 853-855 ஆம் ஆண்டில் காஷ்மீரை ஆண்ட அவந்திவர்மன் என்ற மன்னனால் கட்டப்பட்டது. முதலில் விஸ்வாசரா என்று அழைக்கப்பட்டது. அப்போது தலைநகராக இருந்த பண்டைய நகரம் அவந்திவர்மன் என்ற உத்பால மன்னனால் நிறுவப்பட்டது. அவந்திவர்மன் தனது ஆட்சிக் காலத்தில் இந்த பிராந்தியத்தில் பல பெரிய இந்துக் கோவில்களைக் கட்டியிருந்தான். அவற்றில் இசுலாமியப் படையெடுப்பாளர்களின் காழ்ப்புணர்ச்சி காரணமாக அழிக்கப்பட்டது போக சில மட்டுமே இன்று மீதமுள்ளன. அவனது ஆட்சிக் காலத்தில், இப்பகுதி செழித்திருந்தது. காஷ்மீரின் கோயில்கள் காஷ்மீரில் உள்ள பல பழங்கால கோயில்களிலிருந்தும் இந்தியாவின் பிற இடங்களிலிருந்தும் மிகவும் வித்தியாசமாக இருக்கின்றன.
# அவந்திசுவாமி கோயில்

## கோயில்கள்

இசுலாமிய படையெடுப்புகளுக்கு முன்னர் காஷ்மீர் சைவ சமயத்துக்கும் மெய்யியலின் மையமாகவும், சமசுகிருதக் கற்றல் மற்றும் இலக்கியத்தின் ஒரு இடமாகவும் இருந்தது. 14ஆம் நூற்றாண்டில் காஷ்மீர் இசுலாமிய ஆட்சியின் கீழ் வந்தது. அதன் ஆரம்பகால கோயில்களில் பெரும்பாலானவை 15ஆம் நூற்றாண்டின் ஆரம்பத்தில் இடிக்கப்பட்டது அல்லது அகற்றப்பட்டன. அவந்திவர்மன், அவந்திபூர் மற்றும் சுய்யாபூர் நகரங்களை நிறுவினான். விஷ்ணுவுக்கும் சிவனுக்கும் அர்ப்பணிக்கப்பட்ட இந்துக் கோவில்களையும் புத்த விகாரகங்களையும் கட்டினான். அவந்திபூரில் முறையே சிவன் மற்றும் விஷ்ணுவுக்கு அர்ப்பணிக்கப்பட்ட அவந்தீசுவர் மற்றும் அவந்திசுவாமி கோயில்கள் இவன் கட்டியக் கோயில்களில் குறிப்பிடத்தக்கவை. அவந்திசுவாமி அளவு சிறியது, ஆனால் மார்தாண்ட சூரியன் கோயிலுக்கு ஒத்ததாக இருந்தது. இவை இந்திய தொல்லியல் ஆய்வுத் துறையால் பாதுகாக்கப்பட்டு பராமரிக்கப்படுகின்றன.
# பெராக்சியிருபாசுபாரிக் அமிலம்

**பெராக்சியிருபாசுபாரிக் அமிலம்** (*Peroxydiphosphoric acid*) (H<sub>4</sub>P<sub>2</sub>O<sub>8</sub>) என்ற மூலக்கூற்று வாய்ப்பாட்டால் விவரிக்கப்படும் பாசுபரசின் ஆக்சியமிலமாகும். இதனுடைய உப்புகள் பெராக்சியிருபாசுபேட்டுகள் எனப்படுகின்றன. அறியப்படும் இரண்டு பெராக்சிபாசுபாரிக் அமிலங்களில் பெராக்சியிருபாசுபாரிக் அமிலம் ஒன்றாகும். பெராக்சியொருபாசுபாரிக் அமிலம் மற்றொன்றாகும்.
# பெராக்சியிருபாசுபாரிக் அமிலம்

## வரலாறு

பெராக்சிபாசுபாரிக் அமிலங்கள் இரண்டும் முதன்முதலில் 1910 ஆம் ஆண்டில் சூலியசு சுமிட்லின் மற்றும் பால் மாசினி ஆகியோரால் ஒருங்கிணைந்து தயாரிக்கப்பட்டு வகைப்படுத்தப்பட்டன. பைரோபாசுபாரிக் அமிலத்துடன் உயர் செறிவிலுள்ள ஐதரசன் பெராக்சைடை சேர்த்து வினைபுரியச் செய்கையில் பெராக்சியிருபாசுபாரிக் அமிலம் குறைவான அளவிலேயே கிடைத்தது.
: <chem>H4P2O7 + H2O2 -> H4P2O8 + H2O</chem>
# பெராக்சியிருபாசுபாரிக் அமிலம்

## தயாரிப்பு

பாசுபாரிக் அமிலத்துடன் புளோரின் சேர்த்து வினைபுரியச் செய்வதன் மூலம் பெராக்சியிருபாசுபாரிக் அமிலம் தயாரிக்கலாம். இவ்வினையில் பெராக்சியொருபாசுபாரிக் அமிலம் உடன் விளைபொருளாக உருவாகிறது.
: <chem>2H3PO4 + F2 -> H4P2O8 + 2HF</chem>
இச்சேர்மம் வணிக ரீதியாக கிடைப்பதில்லை. தேவைக்கேற்பவே தயாரிக்கப்பட வேண்டும். பாசுபேட்டு கரைசல்களை மின்னாற்பகுப்பு செய்து பெராக்சியிருபாசுபேட்டுகளைப் பெறலாம்.
# பெராக்சியிருபாசுபாரிக் அமிலம்

## பண்புகள்

பெராக்சியிருபாசுபாரிக் அமிலம் நான்கு புரோட்டான்கள் வழங்கும் அமிலமாகும். இதன் காடித்தன்மை எண்கள் pKa1 ≈ −0.3, pKa2 ≈ 0.5, pKa3 = 5.2 and pKa4 = 7.6 என அளவிடப்பட்டுள்ளன. நீரிய கரைசல்களுடன் சேர்த்து சூடுபடுத்தும்போது பெராக்சியொருபாசுபாரிக் அமிலம் மற்றும் பாசுபாரிக் அமிலமாக விகிதச்சமமின்றி பிரிகிறது.
: <chem>H4P2O8 + H2O <=> H3PO5 + H3PO4</chem>
# பயன்கோன்கர் மாகாணம்

**பயன்கோன்கர் மாகாணம்** அல்லது **பயன்கோன்கர் ஐமக்** என்பது மங்கோலியாவின் 21 ஐமக்குகளில் (மாகாணங்கள்) ஒன்றாகும். இது மங்கோலியாவின் தென் மேற்குப் பகுதியில் அமைந்துள்ளது. 1,16,000 சதுர கிலோ மீட்டர் பரப்பளவில் உள்ள இது மங்கோலியாவின் பெரிய ஐமக்குகளில் ஒன்றாகும். இதன் தலைநகரம் பயன்கோன்கர்.  
இந்த ஐமக்கின் மொத்த மக்கள் தொகை சுமார் 80 ஆயிரம் என்று கணக்கிடப்பட்டுள்ளது. அதில் 25 முதல் 35 ஆயிரம் மக்கள் தலைநகரத்தில் வாழ்கின்றனர்.
# பயன்கோன்கர் மாகாணம்

## புவியியல்

இந்த மாகாணம் வேறுபட்ட புவியியல் பகுதிகளைக் கொண்டுள்ளது. இது பொதுவாக மூன்று பகுதிகளாகப் பிரிக்கப்படுகிறது. வடக்கிலுள்ள மலை சார்ந்த மற்றும் காடுகள் நிறைந்த கான்காய், நடுவில் உள்ள புல்வெளி பகுதி மற்றும் தெற்கில் உள்ள வறண்ட கோபி பாலைவனம்.  
இங்கு இரண்டு மலைத்தொடர்கள் காணப்படுகின்றன. அவை வடக்கிலுள்ள கான்காய் மலைகள் மற்றும் நடுப்பகுதியில் உள்ள கோபி ஆல்டாய் மலைகள். இந்த ஐமக்கிலுள்ள உயர்ந்த மலையான இக் போக்ட்டின் உயரம் 3957 மீட்டர்களாகும். இம்மலை கோபி ஆல்டாய் மலைத்தொடரில் அமைந்துள்ளது.  
இங்கு உள்ள பெரிய ஏரிகள் ஒரோக் நூர் மற்றும் பூன் சாகன் நூர் ஆகியவையாகும். அவை பாலைவனம் சார்ந்த ஐமக்கின் நடுப்பகுதியில் அமைந்துள்ளன. மலைகள் சுற்றிலும் காணப்படுவதால் இந்த ஏரிகளில் இருந்து தண்ணீர் வெளியே செல்வதில்லை. எனவே இவை உப்பு நீரை கொண்டுள்ளன.  
வடக்கில் உள்ள கான்காய் மலைகள் பல்வேறு சூடான மற்றும் குளிர்ந்த தாது நீரூற்றுகளை கொண்டுள்ளன. சர்கல்ஜூட் என்று அழைக்கப்படும் நகரமானது தலை நகருக்கு வடக்கே 54 கிலோமீட்டர் தொலைவில் அமைந்துள்ளது. அங்கு 300க்கும் அதிகமான நீரூற்றுகள் உள்ளன. இத்தகைய இயற்கை சிறப்பை பயன்படுத்திக் கொள்வதற்காக அந்நகரமானது ஒரு உல்லாசப்போக்கிடமாக மாற்றப்பட்டுள்ளது. உள்ளூர் மக்கள் பல்வேறு வகையான வியாதிகளை குணப்படுத்துவதற்காக இங்குள்ள பல நீரூற்றுகளின் தாது நிறைந்த நீரை பயன்படுத்துகின்றனர். மேலும் இந்த மாவட்டத்தின் தெற்குப் பகுதியில் குறிப்பிடத்தக்க அளவுக்கு சோலைகள் உள்ளன. இவைகளில் பெரும்பாலானவை ஷினேஜின்ஸ்ட் பகுதியில் உள்ளன. எகீன் கோல் என்று அழைக்கப்படும் பிரபலமான சோலையானது ஒரு கட்டத்தில் லாமா டம்பிஜன்ட் அல்லது ஜா லாமாவின் இடமாக இருந்தது. அவர் இருபதாம் நூற்றாண்டின் ஆரம்பத்தில் திருடனாக இருந்து புரட்சியாளராக மாறியவர் ஆவார்.
# பயன்கோன்கர் மாகாணம்

## நிர்வாக துணை பிரிவுகள்

பயன்கோன்கரின் சம்கள் (மாவட்டங்கள்)
**'''பயன்கோன்கர் ஐமக்கின் சம்கள்'''**  
| பாட்சகான் | Баацагаан | 4,526 | 3,568 | 422 | 7,447 | 0.48 |  |
| --- | --- | --- | --- | --- | --- | --- | --- |
| பயன்-ஓன்டோர் | Баян-Өндөр | 2,692 | 2,559 | 548 | 16,891 | 0.15 |  |
| பயன்-ஓவூ | Баян-Овоо | 3,043 | 2,912 | 731 | 3,244 | 0.90 |  |
| பயன்புலக் | Баянбулаг | 2,252 | 2,143 | 463 | 3,170 | 0.68 |  |
| பயன்கோவி | Баянговь | 2,903 | 2,703 | 628 | 4,662 | 0.58 |  |
| பயன்கோன்கர் * | Баянхонгор | 20,501 | 26,588 | 26,588 | 64 | 415.44 |  |
| பயன்லிக் | Баянлиг | 3,842 | 3,316 | 805 | 11,918 | 0.28 |  |
| பயன்ட்சகான் | Баянцагаан | 3,946 | 3,599 | 634 | 5,395 | 0.67 |  |
| போக்ட் | Богд | 3,226 | 2,900 | 613 | 3,983 | 0.73 |  |
| போம்போகோர் | Бөмбөгөр | 2,755 | 2,584 | 656 | 3,044 | 0.85 |  |
| பூட்சகான் | Бууцагаан | 4,258 | 3,452 | 901 | 5,840 | 0.59 |  |
| எர்டெனெட்சோக்ட் | Эрдэнэцогт | 5,158 | 4,235 | 933 | 4,100 | 1.03 |  |
| கலூட் | Галуут | 5,275 | 4,012 | 644 | 5,047 | 0.79 |  |
| குர்வன்புலக் | Гурванбулаг | 2,915 | 2,594 | 350 | 4,442 | 0.58 |  |
| ஜர்கலன்ட் | Жаргалант | 4,374 | 3,173 | 697 | 4,175 | 0.76 |  |
| ஜின்ஸ்ட் | Жинст | 2,352 | 2,023 | 376 | 5,313 | 0.38 |  |
| குரீமரல் | Хүрээмарал | 2,466 | 2,064 | 325 | 4,328 | 0.48 |  |
| ஒல்சீட் | Өлзийт | 3,721 | 3,353 | 661 | 3,853 | 0.87 |  |
| ஷினேஜின்ஸ்ட் | Шинэжинст | 2,469 | 2,187 | 319 | 16,501 | 0.13 |  |
| சக் | Заг | 2,440 | 2,264 | 592 | 2,561 | 0.88 | } |
<sup>*</sup> - ஐமக் தலைநகரம் பயன்கோன்கர்
# மெத்திலமோனியம் புரோமைடு

**மெத்திலமோனியம் புரோமைடு** (*Methylammonium bromide*) என்பது CH<sub>3</sub>NH<sub>3</sub>Br என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடாகும். மெத்திலமீனும் ஐதரசன் புரோமைடும் சேர்ந்து இந்த அமோனியம் உப்பு உருவாகிறது. பெரோவ்சிகைட்டு படிகத்திலான சூரிய செல்களில் பயன்படுத்தப்படுவதே மெத்திலமோனியம் புரோமைடு சேர்மத்தின் முதன்மை பயனாகும்.பெரும்பாலும் மெத்திலமோனியம் புரோமைடுக்குப் பதிலாக பொதுவாக மெத்திலமோனியம் அயோடைடு இப்போதெல்லாம் பயன்படுத்தப்படுகிறது. உறிஞ்சுதல், கடத்துத்திறன் மற்றும் வெளிப்படையான ஆற்றல் இடைவெளி ஆகியவற்றைப் பெறுவதற்காக மெத்திலமோனியம் புரோமைடுடன் சிறிய அளவு மெத்திலமோனியம் அயோடைடும் சேர்க்கப்படுவதுண்டு.
# வெனம்: லெட் தேர் பி கார்னேஜ்

**வெனம்: லெட் தேர் பி கார்னேஜ்** (Venom: Let There Be Carnage) என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படம் மார்வெல் காமிக்ஸில் வரும் 'வெனம்' எனும் கதாப்பாத்திரத்தை அடிப்படையாகக் கொண்டு கொலம்பியா பிக்சர்ஸ் என்ற நிறுவனத்துடன் இணைந்து மார்வெல் மகிழ்கலை மற்றும் டென்சென் பிக்சர்ஸ் போன்ற நிறுவனங்கள் தயாரிக்க சோனி பிக்சர்ஸ் இரிலீசிங் என்ற நிறுவனம் விநியோகம் செய்கிறது.  
இது சோனியின் இசுபைடர் மேன் பிரபஞ்சத்தின் இரண்டாவது படமாகவும், 2018 ஆம் ஆண்டு வெளியான வெனம் என்ற திரைப்படத்தின் தொடர்ச்சியாகவும் உருவாக்கப்பட்டுள்ளது.  
இந்த படம் 'கெல்லி மார்செல்' என்பவர் திரைக்கதையில், ஆண்டி செர்கிஸ் என்பவர் இயக்கத்தில், டோம் ஹார்டி, மிசெல் வில்லியம்சு, நவோமி ஹாரிஸ், ரீட் ஸ்காட், ஸ்டீபன் கிரஹாம் மற்றும் வூடி ஹர்ரெல்சன் போன்ற பலர் நடித்துள்ளார்கள்.  
வெனம்: லெண்ட் தெர் பீ கார்னேஜ் படம் அக்டோபர் 24, 2020 ஆம் ஆண்டு வெளியிட திட்டமிடப்பட்டது ஆனால் கோவிட்-19 பெருந்தொற்று காரணமாக லண்டனில் செப்டம்பர் 14, 2021 அன்று திரையிடப்பட்டது, மேலும் அமெரிக்காவில் அக்டோபர் 1, 2021 அன்று திரையரங்குகளில் வெளியிடப்பட்டது. இந்த படம் வெளியாகி உலகம் முழுவதும் $ 283 மில்லியனுக்கும் அதிகமான வசூல் செய்துள்ளது மற்றும் விமர்சகர்களிடமிருந்து கலவையான விமர்சனங்களைப் பெற்றது.
# இணைய ஆபாசம்

**ஆபாச இணையம்** அல்லது **இணைய பாலுணர்வுக் கிளர்ச்சியம்** (Internet pornography) என்பது இணையத்தில் வலைத்தளம் மூலம் வெளியாகும் ஆபாச படங்களை குறிக்கும் சொல் ஆகும். இது 1990 களின் பிற்பகுதியில் உலகளாவில் பரவலான பொது அணுகல் இணைய ஆபாசத்தின் வளர்ச்சிக்கு வழிவகுத்தது.  
கடந்த சில தசாப்தங்களாக ஆபாசப் பார்வையில் ஒரு பெரிய முன்னேற்றம் என்று 2015 ஆம் ஆண்டு ஆய்வில் கண்டறியப்பட்டுள்ளது. இது 1970 களில் பிறந்தவர்களுக்கும் 1980 களில் பிறந்தவர்களுக்கும் இடையில் மிகப்பெரிய அதிகரிப்பு ஏற்பட்டுள்ளது. 1980 களில் பிறந்தவர்கள் இளம் வயதிலேயே இணைய அனுபவத்துடன் உலகில் முதன்முதலில் வளர்ந்தவர்கள் என்பதனால் இவர்கள் மத்தியில் இணைய ஆபாச தேடல் அதிகரித்து இருக்கலாம் என கருதப்படுகின்றது.  
2018 ஆம் ஆண்டு நிலவரப்படி 'மைண்ட்ஜீக்' என்ற ஒற்றை நிறுவனம் பல பிரபலமான ஆபாச வலைத்தளங்களை கொண்டுள்ளது, இதில் காணொளி பகிர்வு சேவைகாளான 'ரெட் டியூப்' மற்றும் 'பார்ன்ஹப்' போன்ற வலைத்தளங்கள் அத்துடன் வயதுவந்த திரைப்பட தயாரிப்பாளர்களான 'பிரேசர்ஸ்', 'டிஜிட்டல் பிலேகிரவுண்ட்', 'மென்.காம்', 'ரியாலிட்டி கிங்ஸ்' மற்றும் 'சீன் கோடி' உள்ளிட்டவை அடங்கும்.
# இணைய ஆபாசம்

## வரலாறு மற்றும் விநியோக முறைகள்

பாலுணர்வுக் கிளர்ச்சியம் இணையம் வருவதற்கு முன்பு நிகழ்படக்கருவி, காணொளி பதிவு மற்றும் கம்பி வடத் தொலைக்காட்சி போன்றவற்றில் வெளியானது.
# இணைய ஆபாசம்

## ஆண் மற்றும் பெண் பார்வையாளர்கள்

2011 நிலவரப்படி நிகழ்நிலையில் ஆபாசத்தைப் பார்ப்பவர்களில் பெரும்பாலோர் ஆண்கள் ஆவார். அவர்கள் பெரும்பாலும் பெண்கள் காதல் நாவல்கள் மற்றும் சிற்றின்ப ரசிகர் புனைகதைகளை விரும்புகிறார்கள். பிரபலமான ஆபாச வலைத்தளங்களுக்கான பார்வையாளர்களில் கால் பகுதியிலிருந்து மூன்றில் ஒரு பங்கை பெண்கள் கொண்டிருந்தனர், ஆனால் தளங்களை செலுத்த சந்தாதாரர்களில் 2% மட்டுமே பெண்கள் இருந்தனர்.
# இணைய ஆபாசம்

## சட்ட ரீதியான தகுதி

இணையம் ஒரு சர்வதேச வலைப்பின்னல் ஆகும். மற்றும் ஆபாசத்தை கட்டுப்படுத்தும் சர்வதேச சட்டங்கள் எதுவும் இல்லை, ஒவ்வொரு நாடும் இணைய ஆபாசத்தை வித்தியாசமாக கையாள்கின்றன. பல நாடுகளின் குழந்தைகளை வைத்து ஆபாச படம் தயாரிப்பது மிகப்பெரிய குற்றம் ஆகும்.  
இந்தியாவில் 2014 ஆம் ஆண்டு முதல் பல ஆபாச இணையத் தளங்களை தடை செய்யப்பட்டது. 2015 இல் 857 தளங்கள் தடை செய்யப்பட்டது. அதை தொடர்ந்து இந்திய அரசு ஆபாச இணையதளங்கள் பார்வை இடுவது குற்றமாக அறிவித்தது.
# மேக்ரோபிராக்கியம் பேட்சா

**மேக்ரோபிராக்கியம் பேட்சா** *(Macrobrachium patsa*) என்பது நன்னீர் இறால்களின் ஒரு வகை ஆகும். இது *மேக்ரோபிராக்கியம்* பேரினத்தைச் சேர்ந்தது. இது மடகாஸ்கரில் காணப்படுகிறது. *மே. பேட்சா* முதன்முதலில் 1899இல் விவரிக்கப்பட்டது. இது மடகாசுகரில் உள்ள பாட்சா ஆற்றில் மட்டுமே வாழக்கூடிய அகணிய உயிரியாகும். இதனுடைய சிற்றினப்பெயரானது இதனுடைய வசிப்பிடமான பேட்சா ஆற்றிலிருந்து பெறப்பட்டது. எம். பேட்சா அதிகபட்ச அளவு 72 மிமீ (மொத்த நீளம்) நீளம் வரை வளரக்கூடியது. மடகாஸ்கரில் உள்ள மற்ற மீன்களைப் பிடிக்கும்போது இந்த இறாலும் பிடிக்கப்படுவதாக லூவெல் தெரிவிக்கின்றார்.
# 2016 இம்பால் நிலநடுக்கம்

**நாடுகள் வாரியாக பாதிப்பு**  
| நாடு | இறப்பு | காயம் | Ref. |
| --- | --- | --- | --- |
| align= 6 | 200 |  |  |
| align= 5 |  |  |  |
# 2016 இம்பால் நிலநடுக்கம்

## இவற்றையும் காண்க

- இந்தியப் புவித்தட்டு
- இந்தியாவில் நிலநடுக்கங்கள் பட்டியல்
# இந்தோர் அருங்காட்சியகம்

**இந்தூர் அருங்காட்சியகம்** (*Indore Museum*) இந்தியாவின் மத்தியப் பிரதேச மாநிலத்தில் உள்ள இந்தோரில் அமைந்துள்ள ஓர் அருங்காட்சியகமாகும். இந்தூரில் உள்ள பொது தபால் நிலையத்திற்கு அருகில் இது அமைந்துள்ளது. அருங்காட்சியகத்தில் இரண்டு காட்சியகங்கள் உள்ளன. வரலாற்றுக்கு முந்தைய காலத்திலிருந்து நவீன சகாப்தம் வரையுள்ள அரிய கலைப் பொருள்கள் அருங்காட்சியகத்தில் காட்சிப்படுத்தப்பட்டுள்ளன. புராண சிற்பங்கள், வெவ்வேறு கால நாணயங்கள், பல்வேறு காலங்களின் ஆயுதங்கள் மற்றும் 11 ஆம் நூற்றாண்டுக்கு முந்தைய சிற்பங்கள் அரிய உலர்ந்த தாவரவியல் உயிரினங்கள் அருங்காட்சியகத்தில் காட்சிப்படுத்தப்பட்ட பொருள்களில் சிலவாகும்.
# இந்தோர் அருங்காட்சியகம்

## வரலாறு

இந்தூர் அருங்காட்சியகம் 1929 ஆம் ஆண்டு அக்டோபர் 1 அன்று நிறுவப்பட்டது. பிரித்தானிய இந்தியா காலத்தில் ஓல்கர் மாநிலம் என்று அழைக்கப்பட்ட இந்தூர் பிராந்தியத்தில் இருந்த தொல்பொருட்களை சேகரித்து வைக்கவே இந்த அருங்காட்சியம் பயன்படுத்தப்பட்டது. மத்திய அருங்காட்சியகம் என்றும் இவ்வருங்காட்சியகம் அழைக்கப்படுகிறது.
# பன்னாட்டு நச்சுயியல் சங்கம்

**பன்னாட்டு நச்சுயியல் சங்கம்** (*International Society on Toxinology*) என்பது நச்சுயியல் சார்ந்த பன்னாட்டு விஞ்ஞானிகள் மற்றும் மருத்துவ உலக சமூகத்தினரின் அமைப்பாகும். இவர்கள் நஞ்சு மற்றும் நச்சுபொருள் குறித்த ஆய்வினை மேற்கொள்பவர்கள் ஆவார். விலங்கு, தாவர மற்றும் நுண்ணுயிர் விடங்கள் மற்றும் நச்சுப்பொருட்கள் பற்றிய அறிவை மேம்படுத்தும் நோக்கத்துடன் இச் சங்கம் 1962இல் நிறுவப்பட்டது.
# பன்னாட்டு நச்சுயியல் சங்கம்

## தோற்றம்

### முன்னோடி ஆராய்ச்சி

1664ஆம் ஆண்டில் ஒரு இத்தாலியப் பல்துறை அறிஞர் ஃபிரான்செஸ்கோ ரெடி தனது முதல் நூலான *ஒஸ்ஸர்வாஜியோனி இன்டர்னோ அலே* வைப்பர் (விரியன் பாம்புகள் பற்றிய அவதானிப்புகள்) எழுதினார். இதில் இவர் பாம்புக் கடி மற்றும் விரியன் பாம்பின் விசத்தின் விஞ்ஞான அடிப்படையை முதலில் தெளிவுபடுத்தினார். விசம் பாம்பின் மாற்றியமைக்கப்பட்ட உமிழ்நீர்ச் சுரப்பியிலிருந்து விசப்பல் வழியாக வெளியாகிறது என்றும், இந்த விசம் இரத்த ஓட்டத்தில் கலக்கும் போது ஆபத்தினை விளைவிக்கும் என்று கூறினார். காயத்திற்கு முன் இறுக்கமான தசைநார் மூலம் கட்டும்போது இரத்தத்தில் விசம் கலக்கும் செயல் குறைகிறது என்பதையும் அவர் நிகழ்த்திக் காட்டினார். இந்த ஆய்வுகளே நச்சுயியல் ஒரு தனித்துறையாகத் துவங்க ஆதாரமாக அமைந்தது.
# பன்னாட்டு நச்சுயியல் சங்கம்

## தோற்றம்

### அறக்கட்டளை

1962ஆம் ஆண்டில், நச்சுயியலில் குறிப்பிடத்தக்கப் பங்களிப்புகளைச் செய்த விஞ்ஞானிகள் மற்றும் மருத்துவர்கள் குழு பன்னாட்டுச் சங்கத்தினைத் தோற்றுவிக்க இணைந்தனர். இச்சங்கம் முதல் பன்னாட்டுச் சந்திப்பை 1966இல் அமெரிக்காவின் அட்லாண்டிக் நகரில் நடத்தியது. பின்ட்லே ஈ. ரசல்சு இச்சங்கத்தின் நிறுவனத் தலைவராக இருந்தார்.
# பன்னாட்டு நச்சுயியல் சங்கம்

## அமைப்பு மற்றும் உறுப்பினர்

நச்சுகள் மற்றும் நச்சு எதிர் பொருட்களின் பண்புகள் குறித்த அறிவை மேம்படுத்துவதும், இந்த துறையில் ஆர்வமுள்ள அறிஞர்களை ஒன்றிணைப்பது இந்தச் சங்கத்தின் நோக்கமாகும். நச்சுயியலில் சிறப்பான ஆய்வுகளைக் கட்டுரைகளாக வெளியிட்டவர்கள் இச்சங்கத்தில் உறுப்பினராக முழுத்தகுதி உடையவர்கள் ஆவார்கள். அதே நேரத்தில் உறுப்பினர் பதவிக்குத் தகுதி இல்லாத ஆனால் நச்சுயியல் துறையில் ஆர்வமுள்ள நபர்கள் இணை உறுப்பினர்களாகத் தகுதியுடையவர்கள் ஆவார்கள். மாணவர் உறுப்பினர்களும் உள்ளனர். இந்தச் சங்கத்தின் பிரிவுகள் (ஐரோப்பா, பான்-அமெரிக்கன், ஆசியா-பசிபிக்) சங்கத்தின் உலக மாநாடுகள் மற்றும் நச்சுயியல் ஆராய்ச்சியின் முடிவுகளைப் பரிமாற்றம் செய்வதற்கும் தொடர்ந்து கூட்டங்களை ஏற்பாடு செய்கின்றன. சங்கத்தின் பொறுப்பாளர்கள், தலைவர் மற்றும் செயலாளர்-பொருளாளர், ஒரு குழுவின் உதவியுடன் செயல்படுகின்றனர். இவர்கள் அனைவரும் உறுப்பினர்களால் தேர்ந்தெடுக்கப்படுகிறார்கள்.
# பன்னாட்டு நச்சுயியல் சங்கம்

## விருது

நச்சுயியல் துறையில் சிறப்பான பணிகளைச் செய்யும் அறிவியலாளர்கள் மற்றும் மருத்துவ ஆராய்ச்சியாளர்களை கெளரவிப்பதற்காக *ரெடி விருதை* இச்சங்கம் நிறுவியது. நச்சுயியலில் உலகின் மிக மதிப்புமிக்க விருது இதுவாகும். 1967 முதல் ஒவ்வொரு மூன்று வருடங்களுக்கு ஒருமுறை நடைபெறும் இந்த சங்க கூட்டத்தின் போது விருது வழங்கப்படுகிறது.
# பன்னாட்டு நச்சுயியல் சங்கம்

## முயற்சி

2008 டிசம்பரில் வியட்நாமில் நடந்த ஆசிய-பசிபிக் பிரிவு மாநாட்டில், பன்னாட்டு நச்சுயியல் சங்கத்தின் உத்தியோக பூர்வ முன்முயற்சியாக *உலகளாவிய பாம்புக்கடி* முறையாக அங்கீகரிக்கப்பட வேண்டும் என்று பேராசிரியர் டேவிட் வாரல் (ரெடி விருது 2012 பெறுநர்) முன்வைத்தார். இது ஒருமனதாக ஏற்றுக்கொள்ளப்பட்டது. மார்ச் 2009இல் பிரேசிலின் ரெசிஃபில் நடந்த உலக மாநாட்டில் உறுதிப்படுத்தப்பட்டது. புறக்கணிக்கப்பட்ட வெப்பமண்டல நோய்களில் ஒன்றாகப் பாம்புக் கடித்தல் குறித்த உலக சுகாதார அமைப்பின் திட்டத்தைப் பின்பற்றுவதே உலக பாம்புக்கடி விழிப்புணர்வின் முன்முயற்சியாகும்.
# பன்னாட்டு நச்சுயியல் சங்கம்

## வெளியீடு

*டாக்ஸிகான்* என்பது இந்த சங்கத்தின் சார்பில் வெளிவரும் அதிகாரப்பூர்வ ஆய்விதழ் ஆகும். இது 1963இல் தொடங்கப்பட்டது. இப்போது எல்செவியர் வெளியீட்டு நிறுவனத்தினால் மாதந்தோறும் வெளியிடப்படுகிறது.
# ஏ. சாம்ராஜ்

**ஏ. சாம்ராஜ்** என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1952ஆம் ஆண்டு நடைபெற்ற தேர்தலில் தோவாளை அகஸ்தீஸ்வரம் தொகுதியிலிருந்து இந்திய தேசிய காங்கிரசு கட்சியின் வேட்பாளராக திருவிதாங்கூர்-கொச்சி சட்டமன்றத்திற்குத் தேர்ந்தெடுக்கப்பட்டார். இது இரண்டு உறுப்பினர்களைக் கொண்ட தொகுதியாகவும், தேர்தலில் மற்ற வெற்றியாளராகக் காங்கிரசு கட்சியைச் சேர்ந்த டி. எஸ். இராமஸ்வாமி பிள்ளை.
# கோன்னி சட்டமன்றத் தொகுதி

**கோன்னி சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தொகுதயில் உள்ள 7 சட்டமன்றத் தொகுதிகளில் இதுவும் ஒன்றாகும்.
# கோன்னி சட்டமன்றத் தொகுதி

## சட்டமன்ற உறுப்பினர்கள்

தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  
| 1967 | பி. பி. ஆர். எம். பிள்ளை | இபொக | 1967 – 1970 |
| --- | --- | --- | --- |
| 1970 | பி. ஜே. தாமசு | இதேகா | 1970 – 1977 |
| 1977 | 1977 – 1980 |  |  |
| 1980 | வி. எச். சந்திரசேகர் பிள்ளை | இபொக(மா) | 1980 – 1982 |
| 1982 | 1982 – 1987 |  |  |
| 1987 | சித்தூர் சாசங்கன் நாயர் | சுயேச்சை | 1987 – 1991 |
| 1991 | ஏ. பத்மகுமார் | இபொக(மா) | 1991 – 1996 |
| 1996 | அடூர் பிரகாஸ் | இதேகா | 1996 – 2001 |
| 2001 | 2001 – 2006 |  |  |
| 2006 | 2006 – 2011 |  |  |
| 2011 | 2011 – 2016 |  |  |
| 2016 | 2016 - 2019 |  |  |
| 2019* | கே. யு. ஜெனீச் குமார் | இபொக(மா) | 2019 - 2021 |
| 2021 | 2021 - | } |  |
- *இடைத்தேர்தல்
# திருச்சூர் பொது நூலகம்

**திருச்சூர் பொது நூலகம்** (*Thrissur Public Library*) இந்தியாவின் கேரள மாநிலத்திலுள்ள திருச்சூர் நகரத்தில் 1872 ஆம் ஆண்டு உருவாக்கப்பட்டது.
# திருச்சூர் பொது நூலகம்

## வரலாறு

திவான் ஏ சங்கரா ஐயர் 1872 ஆம் ஆண்டு திருச்சூர் பொது நூலகத்தைத் தொடங்கினார். திருச்சூரில் உள்ள புனித மரியாள் கல்லூரியில் நூலகம் முதலில் இயங்கத் தொடங்கியது. பின்னர் இது 1939 ஆம் ஆண்டில் திருச்சூர் நகர அரங்கத்தின் முதல் தளத்திற்கு மாற்றப்பட்டது. 1,200 சதுர அடி பரப்பளவு இடம் நூலகத்தில் உள்ளது. 1996 ஆம் ஆண்டு கணினி மயமாக்கப்பட்டு கேரளாவில் முதல் கணினிமயமாக்கப்பட்ட பொது நூலகம் என்ற சிறப்பை திருச்சூர் பொது நூலகம் பெற்றது.
# ஆர். சிவராமன்

**ஆர். சிவராமன்** (*R. Sivaraman*)(இறப்பு 2007) ஒரு இந்திய அரசியல்வாதி மற்றும் சட்டமன்ற முன்னாள் உறுப்பினர் ஆவார். இவர் 1996ஆம் ஆண்டு நடைபெற்ற தமிழகச் சட்டமன்றத் தேர்தலில் திருப்பத்தூர் (194) சட்டமன்றத் தொகுதியில் திராவிட முன்னேற்றக் கழக (திமுக) வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார்.  
2001<nowiki/>ல் சிவராமன் மீண்டும் திருப்பத்தூர் தொகுதியில் போட்டியிட்டு அகில இந்திய அண்ணா திராவிட முன்னேற்றக் கழக வேட்பாளர் கே.கே.உமாதேவனிடம் தோற்றுப்போனார்.  
திமுக கட்சித் தலைவர் கருணாநிதியின் மகனான மு. க. அழகிரியின் நெருங்கிய நண்பராக இருந்தார். முன்னாள் அமைச்சரும் கட்சியின் மூத்த நபருமான தா, கிருட்டிணன். கொலை வழக்குத் தொடர்பாக அழகிரி கைது செய்யப்பட்டபோது வன்முறை ஏற்படக்கூடும் என்று காவல்துறையினரால் கைது செய்யப்பட்டு சிலகாலம் பாதுகாப்புக் காவலில் வைக்கப்பட்டார். இதையடுத்து, இவருக்கு நிபந்தனை விதிக்கப்பட்டுப் பிணை வழங்கப்பட்டது.  
2006<nowiki/>ஆம் ஆண்டில் திருப்பத்தூரில் போட்டியிட இவருக்கு வாய்ப்பு வழங்காததால் சிவராமனின் ஆதரவாளர்கள் ஆரம்பத்தில் அதிருப்தி அடைந்தனர். பின்னர் சிவகங்கை தொகுதியில் போட்டியிட வாய்ப்பு வழங்கப்பட்டதால் அவர்கள் சமாதானப்படுத்தப்பட்டனர்.  
2007ஆம் ஆண்டில் கல்குவாரிக்கு சொந்தமான சிவராமன் இதன் தொடர்புடைய வன்முறைச் சம்பவங்கள் நிகழ்ந்தன. இந்தக் குற்றச்சாட்டில் சிவராமன் கைது செய்யப்பட்டார். இது தொடர்பாக இரு குழுக்களுக்கிடையே மோதல் ஏற்பட்டது. சிவராமன் 8 ஜூலை 2007 அன்று 46 வயதில் மருத்துவமனையில் காலமானார். இவருக்கு மனைவி மற்றும் இரண்டு குழந்தைகள் இருந்தனர்.
# அடூர் சட்டமன்றத் தொகுதி

**அடூர் சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தொகுயில் உள்ள 7 மாநில சட்டமன்றத் தொகுதிகளில் ஒன்றாகும்.
# அடூர் சட்டமன்றத் தொகுதி

## சட்டமன்ற உறுப்பினர்கள்

தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்:  
| 1967 | இராமலிங்கம் | இபொக | 1967 – 1970 |
| --- | --- | --- | --- |
| 1970 | தேகமம் பாலகிருஷ்ண பிள்ளை | 1970 – 1977 |  |
| 1977 | தென்னல பாலகிருஷ்ண பிள்ளை | இதேகா | 1977 – 1980 |
| 1980 | சி. பி. கருணாகரன் பிள்ளை | இபொக(மா) | 1980 – 1982 |
| 1982 | தென்னல பாலகிருஷ்ண பிள்ளை | இதேகா | 1982 – 1987 |
| 1987 | ஆர். உன்னிகிருஷ்ணன் பிள்ளை | இபொக(மா) | 1987 – 1991 |
| 1991 | திருவஞ்சூர் ராதாகிருச்சுணன் | இதேகா | 1991 – 1996 |
| 1996 | 1996 – 2001 |  |  |
| 2001 | 2001 – 2006 |  |  |
| 2006 | 2006 – 2011 |  |  |
| 2011 | சித்தயம் கோபகுமார் | இபொக | 2011 – 2016 |
| 2016 | 2016 - 2021 |  |  |
| 2021 | 2021 - | } |  |
- *இடைத்தேர்தல்